jkorsvik/nowiki_second_scrape_merged huggingface dataset:
Jentene på Kyststien

Jentene på Kyststien er en årlig turmarsj som første gang ble arrangert i 2006. Initiativtakere var Kristin Hammer Anvik og Sigmund Anvik. Turmarsjen går fra Stavern til Anvik gård, en total distanse på ti kilometer.
I 2006 var det 247 deltakere, i 2007 1.100 og i  2008 var det ventet mellom 1 500 og 2 000 deltakere. I 2017 var det 3000 deltakere.


== Eksterne lenker ==
Offisielt nettsted
Aurlandsfjorden

Aurlandsfjorden er en fjordarm på sørsiden av Sognefjorden i Vestland. Fjorden er omtrent 29 kilometer lang og strekker seg gjennom kommunene Vik, Lærdal og Aurland. Omtrent 11 kilometer fra innløpet deler fjorden seg. Nærøyfjorden går mot sørvest mens Aurlandsfjorden fortsetter mot sørøst.Aurlandsvangen ligger langs fjorden.


== Referanser ==


== Eksterne lenker ==
(en) Aurlandsfjorden – kategori av bilder, video eller lyd på Commons
Hákun Djurhuus

For den færøyske næringslivslederen, se Hákun Djurhuus (direktør).Hákun Djurhuus (født 11. desember 1908 i Tórshavn, død 22. september 1987 i Klaksvík) var en færøysk lærer, redaktør og politiker (Ff.). Han var medlem av det færøyske Lagtinget fra 1946 og formann i Fólkaflokkurin fra 1951 til han gikk ut av politikken i 1980. Han var Færøyenes statsminister, eller lagmann (færøysk: løgmaður), for den såkalte selvstyreregjeringen fra 1963 til 1967.


== Bakgrunn ==
Han ble født i Tórshavn som sønn av Armgarð Maria Djurhuus fra Tórshavn og Joen Hendrik Desiderius Poulsen fra Skúvoy. Faren var fisker. Han ble døpt med morens slektsnavn, noe som var uvanlig på den tiden. Djurhuus-slekten på Færøyene har fostret mange åndsmennesker. Hákuns onkler var forfatterne og dikterne Janus Djurhuus og Hans A. Djurhuus. Morens barndomshjem var Áarstova i den gamle trehusbebyggelsen på Tinganes i Tórshavn.Han gikk middel- og realskolen i Tórshavn, deretter lærerseminaret fra 1929 til 1932. Han var først vandrelærer i Skálabotnur og Innan Glyvur, og deretter ved folkeskolen og den tekniske skolen i Klaksvík 1934–1976. I løpet av denne tiden underviste han blant andre Finnbogi Ísakson i 1950-årene. Djurhuus var også redaktør i Norðlýsið 1936–1946.
Hákun Djurhuus giftet seg i 1932 med lærerinne Hjørdis Kamban, datter av lærer Hanus Kamban (egentlig Jensen) og hustru Maria Ziska. Hennes søster Elisabeth var mor til forfatteren og dikteren Hanus Kamban.


== Politisk arbeid ==
Hákun Djurhuus var kommunestyremedlem i Klaksvíkar kommuna 1946–1951, herav borgermester 1950–1951. Han var formann i Fólkaflokkurins velgerforening i Klaksvík fra 1936. Djurhuus ble valgt inn på Lagtinget fra Norðoyar for første gang ved valget i 1946. Han var lagtingsformann 1950–1951. Han ble i 1951 valgt til partiformann i Fólkaflokkurin, og ble sittende i vervet frem til 1980. Han var innvalgt på Folketinget fra Færøyene 1957–1960 og 1968–1973.
Djurhuus var minister uten portefølje 1951–1954 og visestatsminister 1954–1957 under statsminister Kristian Djurhuus. I løpet av denne perioden pågikk Klaksvíkstriden, og Hákun Djurhuus fant en hjemmelaget bombe hjemme hos seg. Bomben var blitt installert da ingen var hjemme i huset, men den var feilkoblet, og gikk ikke av. Den 4. januar 1963 ble Hákun Djurhuus statsminister i en storkoalisjon bestående av Fólkaflokkurin, Tjóðveldisflokkurin, Sjálvstýrisflokkurin og Framburðsflokkurin. Den ble sittende i fire år, til 12. januar 1967. Etter dette var Djurhuus aldri igjen minister.
Djurhuus trakk seg fra politikken ved lagtingsvalget 1980, og gikk da av som både partiformann og lagtingsmedlem.


== Referanser ==

Kraks Blå Bog 1974 (1974). (PDF)
Løgtingið 150 – Hátíðarrit, bind 2 (2002), s. 372–373. (PDF Arkivert 17. juli 2012 hos Wayback Machine.)
Paul Emil Rynning

Paul Emil Rynning (født 14. juni 1890 i Moss, død 28. desember 1951 i Løten) var en norsk teolog og hymnolog. Han tok Krigsskolen og var siden lærer mens han studerte teologi ved Universitetet i Oslo. Han ble cand.theol. i 1914 og ble samme år utnevnt til kateket i Vadsø. Etter katekettjenesten i Vadsø ble han i 1917 sokneprest i Hornindal, fra 1924 til 1936 var han i Hommedal og fra 1936 til han døde i Løten. Fra 1946 var han også prost i Hedmark prosti. 


== Engasjement ==
Rynning var samfunnsengasjert på mange områder. I Hornindal startet og drev han middelskole og var med og startet Firda gymnas. Han startet også kor alle steder han bodde, ofte var han også dirigent for korene. Han var også mye brukt som predikant utenfor sitt eget prestegjeld. Han skrev også artikler i pressen, etter hvert særlig om hymnologi. 


=== Hymnologi ===
Etter at han i 1928 fikk Kongens gullmedalje for oppgaven «Salmedikting og salmesamling i Noreg i tidi 1824-1869, burtset frå Landstads og A. Hauges salmeverk» ble han for alvor engasjert i hymnologiske spørsmål. I 1930 fikk han stipend fra Universitetet i Oslo til å gjøre en studiereise til Danmark, Tyskland og Sverige. Den resulterte i en rekke artikler, særlig i Norsk Teologisk Tidsskrift i 1930-1940-årene.
Sønnen hans, Christian Rynning, gav etter hans død ut mye av produksjonen hans.


== Bibliografi ==
(no) Publikasjoner av Paul Emil Rynning i BIBSYS
Salmediktingi i Noreg I og II posthumt 1954
Salmar og kvæde posthumt 1955
Norsk Salmeleksikon posthumt 1967


== Kilder ==
Artikkel hos alkunne.no
Volleyball under Sommer-OL 1976

Volleyball under Sommer-OL 1976. Volleyball var med på det olympiske programmet for fjerde gang under OL-1976 i Montréal. Det var to volleyballturneringer en for kvinner og en for menn. Ti herrelag og åtte damelag deltok. Polen vant over Sovjetunionen i herrefinalen og Japan beseiret Sovjetunionen i damefinalen.   


== Medaljer ==


== Menn ==


=== Semifinaler ===


=== Finaler ===


=== Plasseringer ===


=== Medaljevinnerne ===


== Kvinner ==


=== Semifinaler ===


=== Finaler ===


=== Plasseringer ===


=== Medaljevinnerne ===
Pressemuseet Fjeld-Ljom

Pressemuseet Fjeld-Ljom er et museum på Røros i Trøndelag, bygd opp i de gamle redaksjonslokalene og trykkeriet til avisa Fjell-Ljom ved Hitterelva, der avisa ble produsert i 88 år fra 1891.
Museet ble åpnet 14. november 1986 og viser blant annet det eneste komplette trykkeriet fra sin tidsalder i Norden. Målet er at utstyret skal kunne demonstreres for alle besøkende som ønsker å se det.


== Eksterne lenker ==
Pressemuseet Fjeld-Ljom
Lokalavisa Fjell-Ljom
Fjeld-Ljom hos Bergstaden.Org
Wim Hof

Wim Hof (født i Sittard, 20. april 1959) er en nederlandsk mann, mest kjent under tilnavnet Ismannen. Han holder tjueseks ulike verdensrekorder, inklusiv en verdensrekord for det lengste isbadet.Han har også klatret opp Mount Kiliamanjaro uten noen annen bekledning enn en shorts. I 2007 prøvde han, men feilet i å klatre opp Mount Everest i samme bekledning som når han klatret opp Kiliamanjaro.  Hof har blitt kritisert for sine uttalelser om hvorfor han prøver, «Edmund Hillary's ascent of Mount Everest was a testament to human achievement, my climb of Mount Everest in my shorts will be a monument to the frivolous, decadent nature of modern society.»Wim Hof brøyt sin forrige verdensrekord ved å være neddykket i 1 time og 12 minutter på utsiden av the Rubin Museum of Art i New York City 26. januar 2008. Kvelden i forveien gjorde han det samme på tv-showet Today Show. Dr. Kenneth Kamler fulgte med på hendelsen for å prøve å forklare effekten av å bruke tantrisk meditasjonsteknikk, Tummo, som går ut på å få kroppen til å produsere mer varme. Tummo har vært praktisert av tibetanske munker. Hof skal visstnok være den eneste ikke-tibetanske personen i verden som mestrer akkurat denne formen for meditasjon.
Hof har satt en rekke verdensrekorder. I 1999 løp han barfot en halvmaraton 160 kilometer nord for den arktiske sirkelen. Tre år senere, i 2002, satt han nok en verdensrekord da han svømte 80 meter under isen, bare iført badebukse. 


== Referanser ==


== Eksterne lenker ==
(en) Offisielt nettsted 
(en) Wim Hof – kategori av bilder, video eller lyd på Commons 
57 meters swim under ice på YouTube
Rubin Museum of Art Event Calendar
Iceman on Everest: 'It Was Easy'
VM i friidrett innendørs 2006

Innendørs-VM i friidrett 2006 ble arrangert i Moskva i Russland mellom 10. og 12. mars. Russland ble beste nasjon med åtte gullmedaljer foran USA med sju.


== Medaljer ==


== Menn ==


=== 60 meter ===


=== 60 meter hekk ===


=== 400 meter ===


=== 800 meter ===


=== 1500 meter ===


=== 3000 meter ===


=== 4 x 400 meter ===


=== Tresteg ===


=== Lengdehopp ===


=== Høydehopp ===


=== Stavsprang ===


=== Kule ===


=== Sjukamp ===


== Kvinner ==


=== 60 meter ===


=== 60 meter hekk ===


=== 400 meter ===


=== 800 meter ===


=== 1500 meter ===


=== 3000 meter ===


=== 4 x 400 meter ===


=== Tresteg ===


=== Lengdehopp ===


=== Høydehopp ===


=== Stavsprang ===


=== Kule ===


=== Femkamp ===


== Deltakende nasjoner ==
Finnafjorden

Finnafjorden er en fjordarm på sørsiden av Sognefjorden i Vik kommune. Fjorden strekker seg 6 kilometer sørvestover fra innløpet. Omtrent halvveis inn til fjordbunnen, ved gården Finnen, smalner fjorden inn til et trangt sund med kun 40 meters bredde.Innerst i fjordbunnen ligger gården Finnabotn. Det er ingen veiforbindelse rundt Finnafjorden.


== Referanser ==
Walther Modell 4

Walther Modell 4 er en tysk halvautomatisk pistol      


== Historikk ==
Walther Modell 4 ble produsert av Carl Walther GmbH. Rett før den første verdenskrig ønsket den tyske hæren et nytt og bedre håndvåpen enn det som var tilgjengelig. Carl Walter Waffen tok modell 3 og gjorde den større. Straks pistolen var i tjeneste under den første verdenskrig ble den populær blant soldatene i skyttergravene.


== Produksjon ==
Pistolen ble produsert mellom 1910 og 1929, og det ble laget omtrent 500,000 modell 4. I mai 1915 bestilte den tyske regjeringen 250,000 eksemplarer.


== Referanser ==


== Eksterne lenker ==
Walther model 4
The Walther Model 4
Walther Models 4 and 7
Stadskanaal

Stadskanaal er en by og en kommune i Nederland, i provinsen Groningen. Den har 33 865 innbyggere og er 119,96 km² stor.
Staadskanaal er et relativt ungt område. 11. februar 1765 besluttet borgemesteren i byen Groningen å grave en kanal mellom Ter Apel og Groningen. Ettersom Groningen tradisjonelt var den eneste ekte byen i Nordøst-Nederland, mente man med «byen» byen Groningen. Derfor fikk kanalen navnet Stadtskanaal (Bykanalen). Allerede i 1815 var kanalen ferdig med vanntårn. I 1856 var bykanalen ferdig. Langs kanalen ble det bygd hus, som til sammen ble en landsby ved navn Stadskanaal. 
I 1870 ble den nederlandske komponisten Cornelis Dopper født i Stadskanaal.


== Vennskapsbyer ==
 Lillienthal ved Bremen, Niedersachsen
 Bielsko-Biała i nærheten av Kattowitz, Schlesien


== Referanser ==


== Eksterne lenker ==
(nl) Offisielt nettsted 
(nl) Offisielt nettsted 
(en) Stadskanaal – kategori av bilder, video eller lyd på Commons
Oswald Herzog

Oswald Herzog (født 1881 i Haynau, død 1939) var en tysk billedhogger og maler som assosieres til abstrakt ekspresjonisme.
Han var aktivt med i Arbeitsrat für Kunst og Novembergruppen omkring 1918.
Herzog ble også erklært entartet av nazistyret i tilknytning til utstilingen i München i 1937.Arbeider av ham blir fortsatt vist i Tyskland.


== Referanser ==


== Eksterne lenker ==
 (en) Oswald Herzog – kategori av bilder, video eller lyd på Commons
Den italienske riviera

Den italienske riviera utgjør, sammen med den franske riviera (Côte d’Azur), Rivieraen, og omfatter den liguriske kysten vest og øst for Genova. Den strekker seg fra den franske grensen til kysten av Toscana, langs Det liguriske hav.
Området mellom Genova og Toscana-kysten blir kalt Riviera di Levante, mens området mellom Genova og den franske grensen blir kalt Riviera di Ponente.
Hans Siebert von Heister

Hans Siebert von Heister (født 1888 i Düsseldorf, død 1967 i Berlin) var en tysk tegner, maler og skribent.
Heister studerte først rettsvitenskap og kunsthistorie før han begynte med kunst. Lærere var Lovis Corinth og Konrad von Karloff.
Han ble med i Novembergruppen fra 1919. Fra 1921 ble det mest arbeide for aviser og tidsskrifter. Han ble regnet som entartet av det nasjonalsosialistiske styret. ett bilde finnes nevnt i beslagslisten.Etter krigen klarte han seg som maler og skribent. Maleriene karakteriseres som «avlegger» av den ekspresjonistiske stilen, og er fargerike, ofte med stiliserte gjenkjennbare elementer. Mye av innholdet i bildene blir oppfattet som religiøse overtoner.


== Referanser ==
Miloš Šarčev

Miloš Šarčev (serbisk: Милош Шарчев; født 17. januar 1964) er IFBB-kroppsbygger fra Bečej i Serbia. Han er eier av den kjente Koloseum Gym i Fullerton i California.


== Eksterne lenker ==
Offisielt nettsted 
(en) Miloš Šarčev på Internet Movie Database 
Koloseum Gym's nettside
Koloseum Nutritional Sciences
Flying (tidsskrift)

FLYING er et tidsskrift om fly og flyging på engelsk utgitt i New York USA.
Det er utgitt siden 1927, først under opprinnelige navnet: «Popular Aviation». Det leses av flygere, flyeiere og ledere og ansatte i flyorienterte firmaer, myndigheter og organisasjoner. Ifølge utgiveren, Hachette Filipacchi Media U.S., Inc, New York, USA er bladet det amerikanske flybladet med størst løssalg og abonnement både i USA og internasjonalt.
Bladet dekker meget godt stoff om småfly, mindre rutefly og privatjetfly. Det er vel andre blad som dekker jagerfly, større rutefly og modellfly bedre.
I reklamen kalles bladet verdens mest og videste leste flyblad./«The World’s Most Widely Read Aviation Magazine.» 

Utgiver: Dick Koenig
Redaktør: J. Mac McClellan
Utgis hver måned med 3 ekstra spesialnummer årlig.
Antall lesere: 1.2 million.
Leserkjønnratio, hankjønn/hunkjønn: 98% to 2%
Gjennomsnittsalder: 51Kilde: Flying Media Kit (accessed December 10, 2006)


== Se også ==
Faste spaltister:

Gordon Baxter
Len Morgan
Peter Garrison


== Eksterne lenker ==
Bladets hjemmeside
Helge Øystein Pharo

Helge Øystein Pharo (født 29. desember 1943) er en norsk historiker og professor i internasjonal historie ved Universitetet i Oslo.Han er cand. philol. fra UiO med historie hovedfag. I 1978 ble han førsteamanuensis i historie ved UiO, dr. philos. i 1988 og ble deretter utnevnt til professor i internasjonal historie. I 2002 ble han tildelt Fridtjof Nansens belønning for fremragende forskning.
Han har skrevet og vært redaktør for en rekke publikasjoner innen emner som bistandshistorie og norsk utenrikspolitikks historie. Han har blant annet forsket på europeisk integrasjon, utviklingshjelp, Marshallplanen og norsk utenriks- og sikkerhetspolitikk.
Han var styreleder for Institutt for fredsforskning (PRIO) 1999–2003 og er medlem av Det Norske Videnskaps-Akademi og Det kongelige danske Selskab for Fædrelandets Historie.Pharo er også kjent som friidrettsutøver med NM-gull på 800 meter i 1964, og har deltatt i 26 landskamper i friidrett.


== Bibliografi ==
The Aid rush – aid regimes in Northern Europe during the Cold War (Helge Ø. Pharo and Monika Pohle Fraser (eds.)) 2008 ISBN 978-82-7477-293-9 (vol. 1) ISBN 978-82-7477-380-6
Norsk utenrikspolitikks historie – B. 5 : Kald krig og internasjonalisering 1949-1965 (Knut Einar Eriksen og Helge Øystein Pharo) ISBN 82-00-22894-0 (b. 5)
Tjalve hundre år. Aftenposten. 1990. ISBN 8251613434. 
Historiker og veileder – festskrift til Jakob Sverdrup, Trond Bergh og Helge Ø. Pharo (red.). 1989 ISBN 82-10-03243-7
Hjelp til selvhjelp – det Indisk-norske fiskeriprosjektets historie 1952-72 1986 B. 1 : Perioden 1952-60. B. 2 : Perioden 1960-72. ISBN 82-7002-025-7 (b. 1) ISBN 82-7002-030-3 (b. 2) Doktoravhandling
Vekst og velstand – norsk politisk historie 1945-1965 (Sammen med Trond Bergh) 1981 ISBN 82-00-05522-1
Internasjonal politikk 1941-1955 (sammen med Bjørn A. Nordahl) 1972 ISBN 82-00-01140-2


== Referanser ==


== Eksterne lenker ==
(no) Publikasjoner av Helge Øystein Pharo i forskningsdokumentasjonssystemet CRIStin
(no) Publikasjoner av Helge Øystein Pharo i BIBSYS
Vickleby

Vickleby er et tettsted på sørlige Öland i Mörbylånga kommune i Kalmar län i Sverige. Tettstedet har kirke, skole og privat kurssted ved Bo Pensionat (bygd ca. 1910). Stedet er kjent som tilholdssted for kunstnere og har en rekke gallerier. Et nedlagt meieri helt vest i tettstedet er idag serveringssted (Mejeriet) og tilholdssted for turister og fastboende. I 2010 hadde tettstedet 320 innbyggere.Rundt pensjonatet oppstod kunstretningen Vicklebyskolan under andre verdenskrig, hvor William Nording og Arthur Percy var sentrale i kretsen av kunstnere og intellektuelle.
Vickleby Kirke er en steinkirke fra midten av 1100-tallet. Kirkebyen Vickleby har et vakkert sentrum med en 800 meter lang, frodig gate langs hager, parker og maleriske hus. Rundt tettstedet står en rekke vindmøller. Capellagården er fortsatt håndverkerskole for kunsthåndverkere, grunnlagt av kunstneren Carl Malmsten.
Vickleby ligger inntil Södra Ölands kulturlandskap, som er et vernet kultur- og naturlandskap med alvar-landskap, og som står på UNESCOs verdensarvliste.


== Referanser ==


== Eksterne lenker ==
Svenska kyrkan: Vickleby kyrka.
Gunnar Grendstad

Gunnar Grendstad (født 1. mai 1960 i Kristiansand) er en norsk statsviter. Han er professor ved Institutt for sammenlignende politikk ved Universitetet i Bergen.
Grendstad er utdannet med hovedfag (1990) i sammenlignende politikk på hovedoppgaven Europe by cultures: An exploration in grid/group analysis. I 1995 avla han dr.polit.-graden med avhandlingen Classifying cultures. Grendstad konsentrerte seg i sine tidligste arbeider om den såkalte kulturteorien (en) anvendt på spørsmål knyttet til politisk kultur, politisk atferd, miljøvern og miljøatferd. 
Han beskjeftiget seg senere med amerikansk politikk, spesielt amerikanske presidenter og presidentvalg. Sammen med Eirik Vestrheim og Hilmar Mjelde predikerte Grendstad at Barack Obama ville vinne over John McCain i 2008, at Obama ville vinne over Mitt Romney i 2012, og at den republikanske presidentkandidaten ville vinne over den demokratiske kandidaten i 2016  Endringer i de grunnleggende empiriske sammenhengene ga en «drift» i modellen slik at innen-data prediksjonene for presidentvalgene siden 1992 overskjøt det faktiske valgresultatet . Grendstad har tidligere vært leder for det flerfaglige bachelorprogrammet i USA-studier ved Universitetet i Bergen.
Siden 2009 har han primært forsket på dommeratferd i Norges Høyesterett. Forskning på dommeratferd betyr å studere de faktorene som kan forklare avgjørelsen og dommernes voteringer og vurderinger i den enkelte sak. Faktorene som har eller kan kan ha betydning er loven og rettskildene, sakens faktum, andre egenskaper ved saken, dommernes bakgrunn, dommernes motivasjoner, og sammensetningen av dommergruppen som avgjør saken.Grendstad arbeidet fram til 1991 ved Norsk samfunnsvitenskapelig datatjeneste (NSD) og fram til 1995 ved Norsk senter for forskning i ledelse, organisasjon og styring (LOS). I 1995 ble han ansatt ved Institutt for sammenlignende politikk. Han har hatt forskningsopphold i USA ved University of California, Berkeley, Purdue University, og University of Washington, Seattle.


== Bibliografi ==


=== Bøker ===


=== Artikler ===


== Referanser ==


== Eksterne lenker ==
Profil hos UiB
Omkamp om statusen til verdas mektigaste menn  intervju i På Høyden, UiB
Bush tidenes verste? fra forskning.no
Her er USAs neste president kronikk i Bergens Tidende
Presidenters omdømme og USAs herredømme videoforelesning fra Skjervheimseminaret 2007
(no) Publikasjoner av Gunnar Grendstad i forskningsdokumentasjonssystemet CRIStin
(no) Publikasjoner av Gunnar Grendstad i BIBSYS
Bjørn Tore Kjølholt

Bjørn Tore Kjølholt (født 20. juni 1972 i Hvaler) er en norsk blogger, organisasjonsarbeider, foredragsholder og lokalpolitiker (MDG). Han har deltatt og vunnet to forskjellige realityserier (som den første i Norge). Først gang var i 2003, da han vant Farmen, og andre gangen i 2013 da han vant Robinsonekspedisjonen.
Han er også en ivrig fisker og driver sjøørretbloggen Rosareke.no.


== Reality ==
I 2003 vant Kjølholt andre sesong av Farmen da han slo Aslaug Moi Frøysnes i finalen. Premien han mottok var en bil til en verdi av 335 000 kr og et hus til en verdi av en million kroner. Finalen ble sett av nesten 1,27 millioner.I 2013 deltok han i Robinsonekspedisjonen. Dette var en sesong tiltenkt tidligere Robinson-deltakere og markante deltakere fra andre reality-serier. Den hadde undertittelen Paradise vs Robinson og var i utgangspunktet lagt opp som en rivalisering mellom tidligere Robinson-deltagere og tidligere deltakere av Paradise Hotel. Etter noen dager kom det inn seks tidligere deltakere fra Farmen og 71 grader nord (Blant dem Kjølholt). Disse skulle være utfordrere og utgjorde et tredje lag inntil medlemmene av det svakeste laget ble fordelt på de to sterkeste lagene. Kjølholt sikret seg første finaleplass etter at han sto lengst på planken under den første konkurransen i semifinalen. Han slo deretter Carl Eliassen, fra Hotel Paradise, i finalen med en stemmes overvekt (6 av 11) og sikret seg dermed tittelen som «Årets Robinson» og en premie på 300 000 skattefrie kroner.Med seieren i 2013 ble han den første i Norge til å vinne to realityserier og er (per 2014) den andre på verdensbasis (Sandra Diaz-Twine vant amerikanske Survivor to ganger).I 2004 deltok han i underholdningsprogrammet Test Nasjonen på NRK.


== Bakgrunn ==
Kjølholt er født og oppvokst i Hvaler kommune i Østfold, men har også bodd i Hemsedal og Fredrikstad.Han er nevø til Høyre-politikeren Ole Kristian Kjølholdt, og oldebarnet til Venstre-politikeren Ole Kristian Hansen.Han drev med salg av snowboard og hadde eget firma før sin inntreden i Farmen. Han har senere drevet egen salg- og markedsføringsvirksomhet gjennom Kjølholt salgstjenester. Han virker som tilsynsvakt for Oslofjorden Friluftsråd og er ansatt som prosjektleder i Norges Jeger- og Fiskerforbund. Han har engasjert seg innen spørsmål om sjøørretsfiske og biologisk mangfold, både som foredragsholder, kursholder og fiskeguide.Kjølholt er folkevalgt representant i Hvaler kommune for MDG, og var partiets toppkandidat i kommunevalget i 2019. Han har også vært aktiv i Naturvernforbundet.


== Referanser ==
Heinrich Maria Davringhausen

Heinrich Maria Davringhausen (født 21. oktober 1894 i Aachen, død 13. desember i Cagnes-sur-Mer (forstad til Nice) 1970) var en tysk maler og i en periode også billedhogger, som assosieres til den nye sakligheten.
Hans kunst ble allerede fra 1933 erklært som uønsket, og han fikk fikk utstillingsforbud etter beslag av en mengde verker. Beslagsprotokollen nevner 8.


== Referanser ==


== Litteratur ==
Eimert, Dorothea (1995).  Heinrich Maria Davringhausen 1894 – 1970. Köln.
Michalski, Sergiusz (1994). New Objectivity. Cologne: Benedikt Taschen. ISBN 3-8228-9650-0
Schmied, Wieland (1978). Neue Sachlichkeit and German Realism of the Twenties. London: Arts Council of Great Britain. ISBN 0-7287-0184-7


== Eksterne lenker ==
http://www.davringhausen.com
Vlade Divac

Vlade Divac (født 3. februar 1968 i Prijepolje) er en tidligere serbisk basketballspiller.
Med sine 216 cm og ca. 120 kg var Vlade Divac en av de første europeiske spillere som spilte i NBA.
Han ble draftet i av Los Angeles Lakers i 1989 og har spilt 16 sesonger i NBA etter det. Han var NBA All Star spiller i 2001 og er også den 4. beste blokkeren i NBAs historie.


== EM-medaljer ==
EM 1987 Hellas: Bronse i basketball med SFR Jugoslavia
EM 1989 Jugoslavia: Gull i basketball med SFR Jugoslavia
EM 1991 Italia: Gull i basketball med SFR Jugoslavia
EM 1995 Hellas: Gull i basketball med Rest-Jugoslavia
EM 1999 Frankrike: Bronse i basketball med Rest-Jugoslavia


== VM-medaljer ==
VM 1986 Spania: Bronse i basketball med SFR Jugoslavia
VM 1990 Argentina: Gull i basketball med SFR Jugoslavia
VM 2002 USA: Gull i basketball med Rest-Jugoslavia


== OL-medaljer ==
OL 1988 Seoul: Sølv i basketball med SFR Jugoslavia
OL 1996 Atlanta:  Sølv i basketball med Rest-Jugoslavia


== Referanser ==


== Eksterne lenker ==
(en) Vlade Divac – kategori av bilder, video eller lyd på Commons 
(en) Vlade Divac på Internet Movie Database 
(en) Vlade Divac hos The Movie Database 
(de) Vlade Divac – Munzinger Sportsarchiv 
(en) Vlade Divac – Olympedia 
(en) Vlade Divac – Sports-Reference (OL-resultater – arkivert) 
(en) Vlade Divac – FIBA 
(en) Vlade Divac – eurobasket.com 
(en) Vlade Divac – Basketball-Reference.com 
(en) Vlade Divac Player Profile InterBasket